kurumikz/Cleaned-Kazakh-Wikipedia huggingface dataset:
Ауыр атлетикадан әлем чемпионаты

ның эмблемасы]] Ауыр атлетикадан әлем чемпионаты Халықаралық ауыр атлетика федерациясымен (IWF) ұыйымдастырылатын жарыс. Бірінші чемпионат 1891 жылы Лондон қаласында өтті. XX ғасырдың басында ауыр атлетикадан әлем чемпионаттары жылына бірнеше рет өткен: 1905 жылы - үш рет, 1910 жылы - екі рет және 1911 жылы - төрт рет. Атлеттер 20 салмақтық категорияларда жарысады(10 категоря ерлерде және 10 әйелдерде) *Ерлер категорялары: 55 кг, 61 кг, 67 кг, 73 кг, 81 кг, 89 кг, 96 кг, 102 кг, 109 кг және +109 кг. *Әйелдер категориялары: 45 кг, 49 кг, 55 кг, 59 кг, 64 кг, 71 кг, 76 кг, 81 кг, 87 кг және +87 кг. Әлем чемпионаттары Ерлер * The weightlifting tournaments held during Summer Olympics in 1964, 1968, 1972, 1976, 1980 and 1984 are counted as World Weightlifting Championships of the corresponding year. Әйелдер Аралас Барлық медальдар саны Барлық медальдар саны (Үлкен және кіші) * Source : * http://www.iwf.net/doc/statistics/WORLD_CHAMP_SENIOR_001_146.PDF - Page 80 - 82 * From 2009 to 2017 medals add from wikipedia pages (IWF Results Page). Сілтемелер *[http://www.iwf.net/ International Weightlifting Federation (IWF)] *[http://www.iwf.net/doc/statistics/WORLD_CHAMP_SENIOR_001_146.PDF Weightlifting World Championships Seniors Statistics] *[http://www.iwrp.net/ Database IWRP]
Бүкілдүниежүзілік теледидар күні

Бүкіл дүниежүзілік теледидар күні - (21қараша) 1996 жылы 17 желтоқсанда БҰҰ-ның Бас Ассамблеясы 21 қарашаны БҰҰ-да Дүниежүзілік I теледидарлық форумның өткізілген күнін есте калдыру үшін "Бүкіл дүниежүзілік теледидар күні" деп жарияланады. . Мемлекеттерге бейбітшілік, қауіпсіздік, экономикалық және әлеуметтік даму, мәдени алмасулардың кеңейтілуі сияқты проблемаларға арналған теледидар бағдарламаларын қолдай отырып, "Бүкіл дүниежүзілік теледидар күнін" атап өтуге ұсыныс жасалды. Дереккөздер
Бүкіл редакция шығыны

Бүкіл редакция шығыны:. 1. Штаттағы қызметкерлерге төленетін жалақы. 2. Әлеуметтік сақтандыруға кететін шығын. 3. Әлеуметтік сыйақы қоры. 4. Әлеуметтік даму қоры. 5. Іссапарға кететін шығын. 6. Телефон, факс, пошта шығындары. 7. Өкілдік шығындар. 8. Маркетинг. 9. Құрылтайшы шығыны. 10. Баспаға кететін шығын. 11. Жиһаз бен бөлмені жалдауға кететін шығын. 12. Редакция жабдыктары мен гимаратты сақтандыруға кететін шығын. 13. Ғимаратты ұстап тұру шығыны. 14. Жыл сайын жасалатын жөндеу жұмыстары мен амортизациялық шығындар. 15. Кеңсезаттарын сатып алуға кететін шығын. 16. Көлік шығыны. 17. Газет-журналға жазылу. 18. Жан-жаққа өнім даналарын жіберу шығыны. 19. Мемлекeттік бюджетке кететін шығын. 20. Журналистік қор мен әдеби қорға кететін шығын. 21. Журналистердің өмірін сақтандыру. 22. Штаттан тыс қызметкерлерге төленетін жалақы. Баспа пен өндірістік шығындар. 23. Қаламақы. а) шығармашылық адамдарға; б) редакциядан тыс авторларға төленетін сыйақы; в) ақшаны жіберу шығыны. 24. Әлеуметтік сақтандыру. 25. Қағаздың бағасы. 26. Баспаханаға кететін шығын. 27. Газетті тарату және жеткізуге кететін шығын. 28. Фотоиллюстрация мен ақпарат алуға (ИТАР-ТАСС, Интерфакс және т.б.). Дереккөздер
БүкілАфрикалық Журналистер Одағы

БүкілАфрикалық Журналисттер одағы - Мали Республикасының астанасы Бомако қаласында Африка елдері баспасөзі өкілдерінің I конференциясында 1961 жылы құрылған. . Мақсаты Алдына қойған мақсаты - Бүкіл Африка құрлығында ақпарат таратуды дамытуға көмектесу. Одақтың жарғысы қабылданған II конференция 1963 жылы Ганадада болды. Дереккөздер
Байтоғаевтың концерті

Байтоғаевтың концерті — "Қазақ телефильм" студиясының 4 бөлімді, қазақ тіліндегі, ақ-қара түсті фильм-концерті (1973). Фильм-концерт Қазақ КСР-нің еңбек сіңірген әртісі, Абай атындағы oпepa және балет театрының әншісі. Байтоғаевтың ән-шығармашылығына арналған. Оның орындауында қазақтың халық әндері шырқалады. Дереккөздер
Бүкіләлемдік Альманах

Бүкіләлемдік Альманах— АҚШ-тағы түрлі баспалар шығаратын, жыл сайынғы жинақ.. Онда жылдың негізгі оқиғалары беріліп және түрлі салалардан: саясат, тарих, спорт, көңіл-көтеру, денсаулық сақтау және т.б. ақпараттар беріледі. Дереккөздер
Бүкіләлемдік жаңалықтар

Бүкіләлемдік жаңалықтар— негізгі ақпараттық бағдарлама. . Бағдарлама жайлы Тәулігіне 9 минут, 12 түпнұсқа хабар береді және олар тікелей эфир арқылы жүреді. 8-14 жолдан тұратын 10-12 заметкадан құралады. Бұдан көлемді заметкалар аз кездеседі. Хабарды "лид" тәртібімен береді. Яғни лид дегеніміз - пирамиданы 11 төбесіне шоқталған хабардың негізгі ойы, тоқетері. "Лондоннан әлемді қалай көрсек, жаңалықтар тізбегі де солай беріледі", - дейді Би-Би-Си ұжымы. Дерекөздер
Бродкастинг Фаундейшн оф Америка

Бродкастинг Фаундейшн оф Америка ("Би -Эф-Эй")–коммерциялық емес жекеменшік ұйым.. Шетелдік мәдени-ағарту, білім беру және музыкалық бағдарламаларды американың коммерциялық және білім беру радиостанцияларына таратумен айналысады. 1955 жылы құрылған."Би-Эф-Эй" радио бағдарламаларын Еуропа, Азия, Африка және Таяу Шығыстың 42 еліне және 195 американ радиостанцияларына таратады.Шетелдердегі хабар тарату станциялары өз өнімдерін бұл ұйымға тегін жазып береді. Музыкалық бағдарламаларға ақы төленеді. "Би-Эф-Эй" станцияларға апта сайын 17-18 caғат көлемінде радиобағдарламалар беріп отырады. "Международный календарь", "Портреты городов" т.б. тұрақты айдарлары бар. Дереккөздер
Бүкіләлемдік репортер

Бүкіләлемдік репортер— ақылы электрондық баспасөз қызметі түрі; 1983 жылы Би-би-си, Дейтасолв компаниясымен бірлікте интернетке кіргізген; халықаралық ақпарат банкісіне тікелей кіруге мүмкіндік туғызады.. Дерекөздер
Омарбек Бейуақов

Омарбек БАЙУАҚОВ (10.3.1947. Шығыс Қазақстан облысы Сартерек ауылы ) – тележурналист, БАҚ саласының топ-менеджері. Шығармашылығы ҚазМУ-ді бітірген (1984). Еңбек жолын Семей облысы теледидар және радиохабарларын тарату комитетінде фотолаборант болып бастап (1967-69), 1971-90 жылдары студияда режиссердің көмекшісі, 1991 жылы Семей қаласындағы ЖШС "Байуаков ТВК-6" телекомпаниясының бас директоры, ЖШС "Спектр", "Ертіс өңірі" газеттері мен баспа орталығының құрылтайшысы және бас директоры қызметтерін атқарады. Баспа орталығында қала мен облыстың 17 басылымы басылады. Өндіріс процесін ұйымдастырудағы іске деген жауапкершілік, жұмыстағы жинақылық, басшылық жұмыста көпшілікпен тіл табыса білушілік және жеке-дара көшбасшылық күнделікті жұмыстағы басты ҚР итерийлері. Ал алға қойылған мақсатқа шығармашылық тұрғыдан келу және ертеңге деген сенім оның өмірдегі басты мақсаты. ҚР Мәдениет және ақпарат министрлігінің Мақтау грамотасымен, ҚР Парламентінің дипломымен және естелік медалімен, "Астананың 10 жылдығы" мерекелік медалімен марапатталған. "БАЙУАҚОВ ТВК-6" теледидары 1991 жылы ал радиосы 1995 жылы эфирге шыға бастады. "ТВК-6" теле арнасымен және "Радио-Х"-пен бірлікте жұмыс істейді. Қазақ және орыс тілдерінде, ТД-6 метрлік арнада, радиосы -УКВ 72,77 жиілікте, тәулігіне 38 сағат хабарлар таратады. НТВ, ACT бағдарламаларын ретрансляция жасайды. Мекенжайы Семей қаласы Щугаев көшесі, 30-үй. Байланыс телефондары 8 (7222) -661-617; 661-954. Электрондық пошта -tvk6@ mail.Semey.kz Дереккөздер
Бейбіт Бисекешов

Бейбіт Бисекешев(2.2.1961, Орал облысы, Тайпақ ауданы, Есенсай ауылы – радиотехник, кәсіпкер, Рязань радиотехника институтын бітірген (1988 жыл). Еңбек жолын "Байқоныр" ғарыш кемесінде "БоранЭнергия" жобасы бойынша бастап (1988-90) 1990-93 жылдары Новгород қаласындағы "Квант" бейүкіметтік ұйымында РФ Қорғаныс министрлігінің жабық тақырыбы бойынша жұмыс істеген. 1994 жылы негізінен Интранет-интернет жүйесі базасында ақпараттық жүйе, корпоративті желі қалыптастырумен айналысатын "Күшпен Телеком" компаниясын құрып, жетекшілік етіп келеді. 1998 жылы компанияда тұңғыш рет қазақ қаріптерін айырып тану бағдарламасы жасалды. 1999 жылы электронды құжат айналымы жүйесі қалыптасып, ол ҚР Президент Әкімшілігінде және ҚР Сыртқы істер, Мәдениет және ақпарат министрліктерінде қазақ тілінде енгізілді. Бейбіт басқарған ұжым бірнеше шетелдік беделді компаниялармен әріптестік байланыс орнатқан. Дереккөздер
Бүкілдүниежүзілік көрме

Бүкілдүниежүзілік көрме - 1967жылы Монреальда өткізілген дүниежүзілік көрмесі.. Қазақстан-67 және Жеңіс телефильмдері Онда алғаш түрлі түсті форматтағы "Қазақстан-67" фильмі көрсетілді. Одан кейін "Жеңіс" атты телефильм көрмеге қатысушыларға ұсынылды. Бүл телетуындының режиссеры әрі операторы — Е. Тынышпаев еді. Сценарийін — Т. Мәткәрімов жазған. Телефильм Жеңіс атты жылқышы қыздың даладағы тірлігімен таныстырады. Қыздың қырда жылқы бағып, асау үйретуі Канадаға көрмеге келген шетелдіктерді қатты таңырқатты. Дерекөздер
Бүкілдүниежүзілік өрмек

Бүкілдүниежүзілік өрмек— (Веб серверлер жүйесі) мәліметтерді бір-бірімен байланысқан гипермәтін түрінде бейнелеуге негізделген, тарала орналасқан информациялық жүйе. . Жүйе жайлы Ол құжаттардың бірінен-біріне сілтеме арқылы ауысып отыратын мәліметтердің көлемді информациялық желісі (мәтіндер, суреттер, дыбыстар және бейнелік мәліметтер) болып табылады. Веб серверлер жүйесі осындай құжаттарды гипербайланыс (hyperlinks) арқылы тізбектеп, түйінді сөздерде "тышқанды" шерту жолымен Интернет желісінде оларды аралап көруге мүмкіндік береді. Дерекөздер
Бұқара Ақпарат Бостандығы

Бұқара Ақпарат Бостандығы – ертеден көтеріліп келе жатқан идея. Бүгінгі заманда мұның актуальдылығы әлі күшін жойған емес. Бұл ретте мәселе алдымен сөз бостандығына келіп тірелетіні рас. Қазақстан Конституциясындағы 20-бапта былай деп жазылған: "Сөз бен шығарма еркіндігіне кепілдік беріледі. Цензураға тыйым салынады". Бізде баспасөз мемлекеттік және мемлекеттік емес болып бөлінеді. БАҚ туралы республикамызда арнайы заң қабылданған. Онда да баспасөз бостандығына шек қойылмайтыны ескерілген. Дереккөздер
БАҚ еркіндігінің деңгейін зерттеу мақсаты

БАҚ еркіндігінің деңгейін зерттеу мақсаты – хабарлар мазмұнының динамикасын айқындау; уақыттың әр кезеңіндегі үрдістер дамуын бақылау; мемлекеттік теледидардың дамуындағы мазмұн үрдістілігін айқындау; телехабарларды салыстыра талдау және Қазақстан теледидарына осы арқылы баға беру; теледидардағы тақырыптық бағыт бойынша пішін дамуын айқындау. Дереккөздер
Ерлан Халижанұлы Бекхожин

Ерлан Бекхожин (06.05. 1963 жыл Шымкент қаласы) - журналист, заңгер. Отандық БАҚ саласының ірі топ-менеджері . ҚазМУ-ді (1985 жыл), Орталық Азия университетін бітірген (2000 жыл). Университетті бітіргеннен кейін Қазақ радиосының "Панорама дня" жаңалықтар бағдарламасында жургізуші (1985-1992 жылдары), Қазақ теледидары жаңалықтар бағдарламасынң комментаторы, бас редактордың орынбасары (1992-1994 жылдары), "Хабар" агенттігі жаңалықтар бағдарламасының жүргізушісі (1994-1996 жылдары), "Хабар" агенттігі "Жеті күн" ақпараттык бағдарламасының авторы әрі жүргізушісі (1996-1997 жылдары), ОРТ-дағы "МИР", МТРК "Вместе" бағдарламасының жүргізушісі (1997-1998 жылдары), МТРК "МИР"-дің ҚР бөлімшесінің директоры (1998-2003 жылдары), желтоқсан 2003 жылы ЖШС "Литер-Мedia" бас директоры, "Литер" және "Айқын" газеттерінін редакциялық кеңесінің төрағасы. Қазір ҚР Президенті Телерадиокешенінің бас директоры. "Алтын Жұлдыз" жүлдесінің "Жылдың үздік журналисі" иегері (1996 жылы); Ресей Журналистер одағы сыйлығының (1997 жылы) және Қазақстан Журналистер одағы (2000 жылы) сыйлығының иегері; Халықаралық телекинофорумның дипломанты (2000 жылы). ҚР Журналистика академиясының академигі (2001 жылы). Дереккөздер
Белгілер

Белгілер – әріп, сан, таңба сынды қабылдаушыға танылатындай өзара айырмашылықтары бар материалдық заттар . Ал сигнал уақыт ағымына сай өзгеріске ұшырайтын үрдіс. Мұның нақты мысалы ретінде электронды магнит орнынын дифференциалын атауға болады. Ақпарат теориясында белгі мен сигнал екеуінің айырмашылығы жоқ іспетті қарастырған тұстары да кездеседі. Сонымен қатар қандай бір белгілі ықпал етуші күшті сигнал деп атаған тұстары да бар. Белгілер немесе сигналдың тізбегін хабар дейміз. Белгілер мен сигналдарды тану – оларды объективтік әлемнің заттарымен, көріністерімен ұқсастырады. Осыған негіздей отырып ақпаратты объективтік әлемнің моделі ретінде қарастыруға болады Мәселен, айқын желтоқсан - өнімділіктің төмендігі, бұлтты желтоқсан, керісінше, көкөністер мен жемістердің көп пісіп, егіс алқаптары мол өнім әкеледі деген сөз. Дереккөздер
Бүкілүнділік радио

БүкілҮнділік радио (All India Radio) — 1936 жылы бері қызмет істейді. . 38 тілде хабар таратады. Бүкілүнділік теледидар (Doordashan India," Television India). Негізі 1976 жылы каланған, бұған дейін Бүкілүнділік радионың кұрамында болған. Дерекөздер
Бақ маркетингі және экономиканы басқару

Бақ маркетингі және экономиканы басқару – басылым мен телерадио хабарлары қызметіндегі қаржының оптимизациялануы болып табылады. Мұндай кезеңде назар оның өмір сүруіндегі экономикалық факторлардың жүйелі дамуына аударылады. Соған сай көрермен аудиториясын зерттеу; теледидар нарығының жағдайына болжам жасау және бағалау; телехабарлардың көркемделуі мен мазмұның , тақырыптық бағытың айқындау; олардың таралымына зерттеу жүргізу; таралым арналарын белгілеу; жарнама берушілерді іздестіру және олардың өнімдерін көрнекі етіп беру; қоғамдық қозғалыстар, саяси партиялар, мемлекеттік кәсіпорындар мен кәсіпкерлік ұйымдар әрі үкіметтік құрылымдармен өзара тиімді байланысқа жол ашу қызметтері бірлікте қоса атқарылады. Маркетинг пен экономиканың бірлікте болуы, қаржы мен басқару ісінін бір-бірінен ажырағысыз екеніне дәлел болса керекті. Оның мағынасы іскер басшының экономиканы меңгере білуі, қаржы көздерінің мол және шығынның аз болуы. Дереккөздер
Елена Брусиловская

Елена Брусиловская (1950.)– тележурналист.. ҚазМУ-ді бітірген. 1978-85 жылдар аралығында Қазақ радиосының "Соңғы жаңалықтар" редакциясының комментаторы, 1985-91 жылдары Қазақ радиосының қоғамдық- саяси бағдарламалар редакциясында саяси шолушы, бөлім меңгерушісі. 1991-92 жылдары "Казревью" (АПН-нің қазақ бөлімінің негізінде құрылған) Халықаралық ақпарат агенттігінде жетекші қызметкер, "ТАҢ" тәуелсіз телерадиокомпаниясы ақпарат бағдарламалар редакциясының бас редакторы. 1993-94 жылдары "Панорама" ақпараттық-сараптама газетінің шеф-редакторы. 1995 жылы "Аргументы и факты Казахстан" газетінің саясат бөлімінің редакторы, бас редактордың орынбасары. 2000 жылы "Известия в Казахстане" газетінің бас редакторы. Қазақстан Журналистер одағы сыйлығының иегері. Дереккөздер
Алма Әжібаева

Алма Әжібаева (01.06.1939 жыл, Павлодар облысы, Қашыр ауданы, Қашыр ауылы – 1999 жыл, Павлодар қаласы) – тележурналист, қоғам қайраткері..ҚазМУ-ді (1961 жылы), КОКП Орталық комитетінің жанындағы Қоғамдық Ғылымдар академиясын бітірді (1975 жылы). Облыстық комсомол, партия, кеңес органдарында (1961-68 жылдары) қызмет еткен. Облыстық партия комитетінің хатшысы (1968-1982 жылдары), 1991-93 жылдары Павлодар облыстық электронды ақпарат құралдарының әлеуметтік-ағартушылық қызметін көтеруге назар аударды. Зейнетке шыққан соң Сұлтанмахмұт Торайғыров атындағы Павлодар мемлекеттік университеті ректорының кеңесшісі болды. Дереккөздер
Белиз радио және теледидары

Белиз радио және теледидары – "Бродкастинг корпорейшн оф Белиз " (Broadcasting Corporation of Belize BCB) жартылай коммерциялық радиохабар тарату қызметі . Үкімет бақылау жүргізеді. 1937 жылы негізі қаланды. Хабарларын ағылшын және испан тілдерінде жүргізеді. Дереккөздер
Әжімұратов орындайды

"Әжімұратов орындайды" – "Қазақтелефильм" студиясының түрлі түсті, 3 бөлімді, қазақ тілінде фильм-концерті (1982 жыл). Бағдарламада Құрманғазы атындағы Қазақ Мемлекеттік академиялық оркестрінің қобызшы–аспапшысы Қ.Әжімұратов, Ықыластың, Л.Хамидидің, А.Жұбановтың шығармаларын орындайды. Режиссері – Б.Теткин, операторы – С.Тәжімұратов. Дереккөздер
Балғарина Бақыт

Балғарина Бақыт (1949 жылы 17 қыркүйекте Атырау облысы Индер ауданы, Кулагин ауылында дүниеге келген) – журналист. ҚазМУ-ді бітірген (1971). Алғашқы еңбек жолын 1971 жылы Солтүстік Қазақстан облысының "Ленин жолы" облыстық ғазетінде тілшіліктен бастап, кейін Жезқазған, Қарағанды облыстарындағы облыстық "Жезқазған туы" және "Орталық Қазақстан" ғазеттерінде тілші болып істеді. 1994 жылы мақсат "Егемен Қазақстан" газетінің тілшісі. Қазақ баспасөзінің қарашаңырағы – ежелгі басылым "Егемен Қазақстан" беттерінде әлеумет, экономика, құқық және жас ұрпақ тәрбиесі тақырыбындағы материалдарымен көрінуде. ҚР Жоғарғы Соты, Алматы қалалық Ішкі істер департаменті, Алматы қалалық соты, Қазақстан Журналистер одағының және де басқа салалар дипломдарымен марапатталған. Қазақстан Журналистер одағының мүшесі. Дереккөздер
Бельга агенттігі

Бельга агенттігі (Agencc Belga -Agence Telegraphique Beige de Presse, SA: Agentschap Belga Belgisch Pers-telegra afagentschap, NV) – Бельгия ақпараттық агенттігі атауы . Бельгияның күнделікті газеттерін шығаратын АҚ. Үкімет тарапынан абоненттік ақы түрінде жәрдем көрсетіледі. 1920 жылы негізі қаланды. Брюссельде ораналасқан. Күнделікгі Бельгия газеттерін жаздырып алушыларға, радио мен теледидарға, үкімет мекемелеріне, шетел ақпарат агенттіктеріне және коммерциялық фирмаларға ішкі және халықаралық ақпарат береді. Шетел жаңалықтарын: АФП, Рейтер, ЮПИ, ДПА, ЭФЭ, ИТАР-ТАСС агенттіктерінен алады. Көптеген Еуропалық агенттіктермен ақпарат алмасу жөнінде шарт жасасқан. Француз және нидерланд тілдерінде күніне 60 мын сөз ақпарат таратады. Агенттік қызметкерлерінің жалпы саны (орталық аппараттағы және шеттегі қызметкерлерін қоса есептегенде) 109 адам. Льежеде, Антверпенде, Шарлеруада, Генте мен Хасселтеде бөлімшелері бар. Шетелдік тілшілері жоқ, тек "қызу аймақтарда" өздерінің арнайы тілшілері бар. Еуропа альянсындағы баспасөз агенттігі ЕААП-қа мүше. Дереккөздер
Гүлнұр Бүркітбаева

Гүлнұр Бүркітбаева (6. 6.1981 жылы, Қызылорда облысы, Жалағаш ауданы) - тележурналист. . Қорқыт Ата атындағы Қызылорда мемлекеттік университетін (2002), Қызылорда Гуманитарлық университетін бітірген (2004). Қызметі Еңбек жолын 2003 жылы "Құқықтық Қазақстан" газетінің Қызылорда облысы бойынша меншікті тілшілігінен бастап, 2004-2005 жылдары облыстық "Кімге Не?" газетінің тілшісі, бас редакторы, 2006-2007 жылдары "Қызылорда" қоғамдық телерадиокомпаниясының редакторы. Облыс және қала көрермендеріне танымал "Жедел жәрдем" проблемалық хабарының авторы және "Аптаның алты ауызы" ақпараттық-сараптамалық бағдарламасының авторы әрі жүргізушісі. 2008 жылы республикалық "Рахат" телеарнасының Қызылорда облысы бойынша тілшісі. Марапаттары Халықаралық "Шабыт" VI шығармашылық жастар фестивалінің лауреаты (2003), облыстық имандылық бәйгесінің (2005), республикалық "Қызыл Ай" қоғамының бәйгесінің жеңімпазы (2005), Қызылорда облысының "Ең жас журналисі" номинациясының (2009), "Қызылорда қаласына-190 жыл" мерекелік төсбелгісінің иегері (2009). Дерекөздер
Шәрипа Битаева

Битаева Шәрипа (6.5. 1953. Түркістан облысы, Жетісай қаласы) — тележурналист. ҚазМУ-ді бітірген (1973). Еңбек жолын Ақтау қаласындағы облыстық теледидарда редакторлықтан бастады. Ол жүргізген балаларға арналған "Жеткіншек" бағдарламасы, жастарға арналған "Жалын" бағдарламасы көрерменнің көзайымына айналды. "Құрбылар" телеальманахы осы өлкенің қыз-келіншектеріне арналса, "Денсаулық" бағдарламасы медицина саласын қамтыды. 1985-99 жылдары Қазақ теледидарының ғылыми көпшілік және оқулық бас редакциясында, "Таңшолпан" бағдарламасында редактор, аға редактор, телекомментатор, 1999-2000 жылдары «Гала-ТВ» студиясында "Тілашар" бағдарламасының жетекшісі, 2000-2002 жылдары "Өлке" баспасында коммерциялық директор, 2004 жылдан бастап Халықаралық «Түркі әлемі» және "Ауыл" студияларында редактор, продюсер болып қызмет істейді. Осы жылдар ішінде ата-аналарға арналған "Балауса", қолданбалы қазақ өнеріне арналған "Шебердің қолы ортақ", Жоғары сынып оқушыларына арналған интеллектуалдық телеойын бағдарламасы "Сиқырлы Қазан", отбасыға арналған "Шанырақ" жанұялық телевикторина республика жұртшылығының сүйікті бағдарламаларына айналды. 1997-98 жылдары екі тілде шығып тұрған "Жаңа заман келбеті"-"Люди нового поколения" атты бағдарламасы отандық кәсіпкерлер өмірінен сыр шертті. 1979 жыл]ы Павлодар қаласында өткен "Жолдас" IX Республикалық телефестивалінде "Байрон ән шырқайды" муз. бағдарламасы жүлделі орынға ие болды. Қазақстан журналистер одағының мүшесі. Дереккөздер
Бельгия: баспасөз, радио, теледидары

Бельгия: баспасөз, радио, теледидары – 1968 жылы Бельгияда 50-ге жуық күнделікті газет, 53 апталық және айлық басылымдар шығып тұрды . Француз және фламанд тілдерінде шығатын ең ірі газеттері: Бостандық және прогресс партиясының органдары "Суар" ("Le Soir", 1887), "Стандарт" ("De Standaard", 1915), "Хет латсте ньивс" ("Het Laatste Nieuws", 1888), "Дерньер эр" ("La Derniere Heure", 1906); Элеуметтік-христиан партиясының органы "Либр Бельжик" ("La-libre Belgique", 1884); Бельгия социалистік партиясының органдары "Фолкс-газет" ("Volksgazet", 1914), "Пепль" ("La Peuple", 1885); Бельгия компартиясының органдары "Драпо руж" ("Le Drapeau Rouge", француз тілінде, 1921); "Роде ван" ("Rode Vaan", фламанд тілінде, 1921) т.б. Бельгияда радиохабар 1924 жылы, телехабар 1953 жылы беріле бастады. Бұларға Ұлттық радиохабар және телевизия институты басшылық етеді. 1960 жылы оның жанынан қоғамдық екі мекеме француз және фламанд тілдерінде хабар тарату институттары құрылды. Радио және телевизия орталықтары Брюссельде ораналасқан. Бельгияда екі франкофондық және екі фламардиялық қоғамдық телебағдарлама бар. Жарнаманы пайдаланбайды. Оларда тәуелсіз теледидар жоқ, алайда көрермендер Люксембургтің коммерциялық станцияларын қабылдау мүмкіндігіне ие. Теледидары – Радио-Телевизъон Бельж де ла Коммюноте Кюлыпюрелъ Франсэз (Radio-Television Beige de la Communaute Franscaise) — бағдарламаларын француз тілінде жүргізеді, ал Белъгисе Радио эн Телевизи бағдарламаларын (Beglische Radio en Televisie BRT) нидерланд тілінде жүргізеді. Мемлекеттік қызмет аткарады. Дереккөздер
Балғын шақ (фильм)

"Балғын шақ" фильмі – "Қазақтелефильм" студиясының түрлі түсті, 4 бөлімді, қазақ тіліндегі фильм-концерті (1990). Бұл Бүкілодақтық және мақсат конкурстардың иегері А.Жұбанов атындағы музыкалық мектеп-интернат оқушыларының өнерін көрсетуге арналған телетуынды. А.Жұбановтың, Құрманғазының, Баккаринидің, Шуберттің, Вивальдидің шығармалары орындалады. Концертке Е.Қабылбаев, Е.Мыңтаев , Р. Оразбаева, Ә.Ахмадиев, қолданында А.Ибраева, Х.Оңалбаева, Д.Балақұмаров, Е.Қабылбаев, Е.Мыңтаев, А.Дүйсембаев бар камералық ансамбль катысады. Оларды камералық оркестр мен қобызшылар тобы сүйемелдейді. Кадрларда: М.Шаханов, А.Жұбанов, О.Сүлейменов, В.Рознер көрінеді. Режиссері - Ж.Қыстаубаев, операторлары - М.Жантуаров, С.Тәжімұратов. Дереккөздер
Бенин-пресс агенттігі

Бенин-пресс агенттігі – (АБП) (Agente Benin-Presse АВР) Үкіметтік ақпарат агенттігі. 1973 жылы негізі қаланды. Котонда ораналасқан. 1961 жылы құрылган АБП Дагомей ақпарат агенттігі негізінде ашылды . "Эузу" газетіне, радио және теледидарына саяси, экон. және спорттық ақпараттар (фотоақпараттан баска) береді, сонымен қатар "Бенин-Пресс энформасьон" апталық бюллетенін шығарады. АФП пен ИТАР-ТАСС, ТАНЮГ және АДН агенттіктерінің шетелдік ақпараттарын пайдаланады. Агенттік штатында: Бас директор, Котонда 9 тілшісі және шет аймақтардағы бөлімшелерінде 5 тілшісі, сонымен қатар техникалық және қызмет көрсетуші тобы бар. Шетелдерде меншікті тілшілері жоқ. Координациялық комитеттің Пулына еңбеген ақпарат агенттіктеріне мүше. Дереккөздер
Жолдасқали Әжіров

Жолдасқали Әжіров (10.05. 1937 жыл, Гурьев қаласы) – журналист..Гурьев Педагогика институтын (1967 жылы), Алматы Жоғары партия мектебін бітірген (1976 жылы)Гурьев облысытық телерадиохабарлары комитетінде редактор (1967-74 жылдары), облыстық партия комитетінде нұсқаушы, мәдениет қызметкерлері кәсіподағы облыс комитетінің төрағасы, облыстық кітап саудасы мекемесінің директоры болған. Дереккөздер
Бұқаралық ақпарат құралдарында жұмыс істейтін әйелдердің халықаралық қоры

Бұқаралық ақпарат құралдарында жұмыс істейтін әйелдердің халықаралық қоры – ақпарат құралдарында кызмет ететін әйелдердің рөлін көтеруді өзіне міндет етіп қоюы. Егер журналист-әйелдер еркектермен бірдей қоғамдық мәні бар оқиғаларды жазуға мүмкіндік алмаса, онда ол баспасөзді тәуелсіз деп айтуға болмайды. Бұл қор оқулар, кездесулер мен семинарлар ұйымдастырады. Жыл сайын "Журналистика саласындағы ерлігі үшін" жүлдесі қауіпті жағдайда өзін көрсеткен журналистерге беріледі. Тоқсан сайын ақпарат бюллетенін және 1000-нан астам қаламгер әйелдердің мәліметтері жинақталған анықтамалықты жыл сайын шығарады. Шығыс және Орталық Еуропа, Ресей, Африка, Латын Америкасы мен АҚШ журналист-әйелдеріне арнап бағдарламалар ұйымдастырады. Дереккөздер
Әзидолла Есқалиев күй тартады

«Әзидолла Есқалиев күй тартады» – "Қазақтелефильм" студиясының түрлі түсті, 2 бөлімді, қазақ-орыс тілдеріндегі фильм-концерті (1984 жыл). Фильм-концертте Қазақ мемлекеттік филармониясының домбырашысы Әзидолла Ескалиевтің концерттік топтамасы ұсынылады. Ол Құрманғазының, Дина Нұрпейісованың және өзінің күйлерін орындайды. Режиссері және операторы – А.Қарабалин. Дереккөздер
Балдәурен телебағдарламасы

"Балдәурен" телебағдарламасы – балалар әлемінің өз жұмбақтары мен қайталанбас қызықтары жайлы аудиторияға сыр шертетін бағдарлама. Олар өзін қоршаған ортаның құпияларын да білуге құштар-ақ. Сондықтан болар бала қиялы ұшқыр. Міне, осындай күрделі де көкейкесті мәселелерді қамтып, балаларға танымдық бағыт-бағдар беру телебағдарламаның басты мақсаты. Хабарды балалардың (Актөбе) өздері жүргізіп, сюжеттерге мәтін жазады. Шығарылымы аптасына 1 рет. Ұзақтығы 20 мин. Дереккөздер
Блиц-сұрау

Блиц-сұрау – белгілі бір тақырыптағы әртүрлі пікірлердің жинағы . Кей телеарналарда бұл сөзді "бобслей" деп те атайды. Көбіне көп қоғамдағы бір құбылысқа немесе оқиғаға жұртшылық ойын білу мақсатында қолданылады. Бейнетаспаға жазылып алынған әркелкі пікірлер бейнематериалда жеделдетіп бірінен соң бірі беріледі. Осыларды ойната отырып сюжет жасаған журналист ұтпаса ұтылмасы анық. Дереккөздер
Бенни Джек

Бенни Джек - (1894-1974 жылдары) комедиялық жанрдағы актер, өзінің апталық радио және телевизиялық бағдарламасымен көпшілікке танымал . Эфирдегі уақытқа аса зор мән беретін үнемшілдігі әрі кадрдан тыс мәтінді әдейі баппен, жайлап оқитындығымен көрермендер ықыласына бөленді. Оның сөйлеген сөздерінде әзіл мен қалжыңға мол орын беріліп, әрі өзінің қартайған шағында да бір думаннан екіншісіне жеңіл өтіп отыратын қуақылығымен де көпшілік есінде калды. Аудиториядағы өз күлкісі оны аудитория алдында айыпкер түрінде көрсетіп, ал сөйлеген шағында өз реакциясын тежейтін. Иллинойс штатының Уокеган (өзі туып-өскен) елді мекенін өзінің комедиялық қойылымдарында жиі еске алатын. Көпшілік алдына үнемі скрипкамен шығатын да, әрі "махаббат көктемінде" пьесасындаты нашар орындалатын, аяқталмаған үлгіні пайдаланатын. 1950 жылы жексенбілік кешкі радио-думан тыңдармандар арасында әйгілі болатын. Ал теледидарда 1960-65 жылдары апта сайын узбестен экранға шығып отырды (АҚШ). Дереккөздер
Хадиша Әлімқызы

Хадиша Әлімқызы (1972 жылы Қызылорда қаласында туған) - тележурналист, продюсер.. Қорқыт Ата атындағы Қызылорда мемлекеттік университетін бітірген (1994). Еңбек жолын Қызылорда облыстық телеарнада тілші қызметінен бастап, "Хабар" телеарнасының облыстағы меншікті тілшісі болған (1995-1998). Қазір "Хабар" агенттігінде продюсер болып қызмет жасайды. Дереккөздер
Блэк-аут

Блэк-аут – радиожарнаманың негізгі түрлерінің бірі; ұзактығы 2030 сек. қысқаша оқиға . Жарнамалық идея көпшілігінде диалог түрінде өрбиді; композициялық нұсқалылық әзіл-сықақпен көмкеріледі. Дереккөздер
Қасым Әзімхан

Қасым Әзімхан (24.01.1952. Жамбыл облысы, Жуалы ауданы, Қошқар ата ауылы) – журналист..ҚазМУ–ді бітірген (1983 жылы). Еңбек жолын 1967 жылы бастауыш сынып мұғалімдігінен бастап, Жуалы аудандық газетінде корректор, тілші, жауапты хатшы (1970–76 жылдары), "Лениншіл жас" газетінде корректор, тілші, бөлім бастығы, жауапты хатшы, бас редактордың орынбасары (1976-90, 1992-97 жылдары), "Егемен Қазақстан" газетінің аға тілшісі (1990-92 жылдары), "Заң газеті" және "Заң" журналының бас редакторы (1997–2002 жылдары). ҚР Журналистер одағы жүлдесінің иегері. Дереккөздер
Будем!журналы

«Будем!» – ай сайын шығатын халықаралық иллюстрациялық журнал. . 1997 жылдың қаңтарынан қыркүйегіне дейінгі аралықта 7 нөмірі жарық көрген. Қазақстанға, ТМД елдеріне, Германия, Израильға, Чехияға тарайды. Құрылтайшысы - "Какаду" журналының редакциясы. Бас редакторы - Р.Гарипов. Таралымы - 80 мың дана. "Будем!" көпшілік оқырманға арналған басылым. Мақалалар жеңіл тілмен жазылып, ішімдіктің түрлері, шарап пен сыра, шарап ашыту, оларды ішу мәдениеті жайлы тақырыптарды сөз етеді. Оның беттерінде кроссвордтар, тағам рецептері, ұтқыр әзіл-қалжыңдар басылады. Редакция түрлі конкурстар ұйымдастырып отырады. Дереккөздер
Бұқаралық ақпарат құралдарындағы менеджер міндеті

Бұқаралық ақпарат құралдарындағы менеджер міндеті – редактор, редколлегия мүшелері, газет редакциясы мен телерадио арнаның бөлім бастығы, телерадио - бағдарламаларының басшысы - редакцияның кызметіне шеберлікпен басшылық жасап, оның жұмысын жүйелі жүргізуі. Сондықтан олар ұжымды басқарудың құралдары мен әдіс-тәсілдерін меңгерулері қажет. Менеджерге терең білім, газет пен радио және теледидар өндірісіндегі ұйымдастырушылық қабілет аса керекті. Менеджер нарықтағы нақты жағдайды дұрыс бағалай біліп, айқын шешімді дер кезінде қабылдайды. Дереккөздер
Әзірбайжан баспасөзі

Әзірбайжан баспасөзі – Әзербайжан тілінде мерзімді баспасөз 19 ғасырдың 30-шы жылдары пайда болды.. Тбилисиде "Тифлис әхбары" ("Тифлис хабары", 1832 жыл), "Гафгазын бу тәрәфинин хәбәрләри" ("Закавказье хабаршысы", 1845 жыл) ресми материалдар жариялап тұрды. "Әкинчи" (1875–77 жылдары), "Кошкул" (1883–91жылдары) газеттері демократиялық баспасөздің негізін қалады. Көрнекті публицист-ғалым М.Шаһтахтлы Тбилисиде шығарған демократиялық бағыттағы "Шэрги–Рус" ("Шығыс Ресей", 1903–05 жылдары) газеті қоғамдық ойдың дамуына елеулі үлес қосты. 19 ғасырдың аяғы мен 20 ғасырдың басында Бакуде буржуазиялық және буржуазия-либералдық мазмұнда бірнеше газет, журналдар шығып тұрды. 1906 жылы демократ-жазушы Ж.Мамедкулизаде "Молла Насреддин" (1906-31 жылдары) атты демократиялық батыттағы алғашқы сатиралық журнал шығарды. Ол Шығысқа кең тарады. Революциялық қозғалыс өрістеген кезде Бакуде партиялық жасырын "Нина" баспасы (1901–06 жылдары) Маркстік әдебиеттерді, Лениндік "Искра" газетінің көшірмесін және грузин тілінде "Брдзола" ("Күрес", 1901–02 жылдары) газетін шығарып тұрды. 1904 жылы жасырын "һүммәт" ("Жігер"), 1905–06 жылдары большевиктік "Известия Совета рабочих депутатов" және "Дәвәт–Гоч" ("Ұран"), "Бакинский рабочий", "Банвори дизайн" ("Жұмысшы үні", армян тілінде); 1906–07 жылдары "Тәкамул" ("Эволюция"); 1907 жылы "Йолдаш", "Гудок"; 1907–09 жылдары жасырын "Бакинский пролетарий" газеттері шықты. 1905–20 жылдары Әзірбайжанда 400-ден астам газет, журнал шығып тұрды. Әзірбайжанда алғашқы кітап Тебриз қаласында 19 ғасырдың 20 жылы жарық көрді. Кен. өкіметі орнаганнан кейін Әзірбайжан мемлекетттік баспасы (1924 жылы) құрылды. 1968 жылы "Азернешр", "Маариф", "Кәнжлик" т. б. баспалар таралымы 10 724 мың дана 1265 кітап шығарды. Әзірбайжанда барлығы 123 журнал, 121 газет шығады (1968 жыл). Республикалық газеттер: Әзербайжан тілінде – "Коммунист", "Совет кәнди" ("Советтік село"), "Азербайжан кэнжлэри" ("Әзірбайжан жастары"), "Азербайжан муалими", "Азербайжан пионери", "Адабият ве инджесенет" ("Әдебиет және өнер") т. б.; орыс тілінде – "Бакинский рабочий", "Вышка", "Молодежь Азербайджана"; армян тілінде – "Коммунист". Саяси, әдеби, сатиралық журналдар: Әзербайжан тілінде – "Азербайжан коммунист", "Азербайжан гадыны", "Кирпи", "Улдуз", "Азербайжан"; армян тілінде – "Гракан Андрбеджан" ("Әзірбайжан әдебиеті"). Әзірбайжан телеграф агенттігі (АзТАГ) 1920 жылы ұйымдасты. Радиохабар 1926 жылы телевизия орталығы 1956 жылы жұмыс істейді. Радио және телехабарлар әзірбайжан, орыс, армян тілдерінде жүргізіледі. Дереккөздер
Балдырған журналы

"Балдырған" журналы – мектепке дейінгі балаларға арналған республикалық журнал (1958). Алғашқы редакторы көрнекті қазақ ақыны Мұзафар Әлімбаев. Жауапты хатшысы Ә.Дүйсенбаев, бөлім меңгерушілері Б.Соқпақбаев пен Қ.Мырзалиевтар сүбелі үлес қосты. Қазір "Балдырған" журналын көрнекті ақын Тұманбай Молдағалиев басқарады. Журнал беттерінде А.Жаманбалаев, Н.Сералин, Қ.Ыдырысов, С.Қалиев, Қ.Жұмағалиев, Ш.Смаханұлы, Ж.Әбдірашев, М.Қабанбай, С.Жүнісов, Ф.Оңғарсынова т.б. ақын-жазушылар шығармалары басылып тұрды. Журнал айдарлары: "Бала тілі бал", "Кел, ойнайық", "Жаттап алу оңай", "Жұмбақтар" т.б. 20 ғасырдың 70-жылдары "Балдырған" таралымы 200 мың данаға жетті, қазір 30 мың дана. Бас редакторлары * Мұзафар Әлімбаев (1958—1986) * Тұманбай Молдағалиев (1986—2011) * Дүйсен Мағлумов (с 2011) Дереккөздер
Бейне (телевизия)

Бейне – 20 ғасырдың 70-жылдарының соңы — 80 жылдарының бас кезі бүкіл дүниежүзінде жеке және ұжымдық пайдалануға арналған (бейнеклубтар) тұрмыстық бейнетехниканың жылдам таралу кезеңі болды. Бейне саласында бір жағынан жапондық аппаратура, екінші жағынан америкалық репертуар үстемдік етеді. Бейне шығармашылықтың салыстырмалы түрдегі дербес формасы және экран шығармаларын тарату. Мәдениетке тұрмыстық бейнеаппаратураның баса-көктеп кіруінің салдары ретінде аудиторияның экран шығармаларымен араласуының қағидаттың жана формасы пайда болды. Кино фильмдердің немесе теледидар бағдарламаларының бейнелік нұсқалары болып табылатын және арнайы жүзеге асырылатын бейнежазбалар телехабарлар таратудан алынып тасталады. Тұтынушы қабылдануын өзі бақылауға қабілетті, кез келген сәтте тоқтатуға, одан әрі жалғастыруға, тездетуге, баяулатуға, қайталауға болатын дербес шығармамен істес болады. Бұл тұрғыдан алып қарағанда бейнефильмдер көру бәрінен де кітап оқуға жақынырақ. Бейне феномені бірегейленген кинематографиялық репертуармен салыстырғанда дыбыстық-бейнелік хабарлардын алуан түрлілігін бекітті. Уақыт өте келе бейне кітап құмарлық пен тұрмыстық фотографияны алмастыра отырып, әрбір адамның өміріндегі басты сәттерді (оқиғаларды) тіркеудің және әуысқойлық шығармашылықтың дамуындағы басты арналардың біріне айналуы мүмкін. Бейне ойындарды пайдаланудың кеңеюі де маңызды. Дереккөздер
Бозбала мен бойжеткен

"Бозбала мен бойжеткен" – 1994 жылы "Қазақстан-1" телеарнасы бойынша жастар арнасынан берілген хабар . Бастапкыда көнілашарлық сипатта болып, қыздар мен жігіттерді таныстыру мақсатын көздеді. Бұл ОРТ-ның "Любовь с первого взгляда" (көңіл көтеру бағдарламасы) хабарына еліктеуден туған еді. Алайда "Бозбала мен бойжеткеннің" мақсаты екі жасты қосу емес. Өнерлі жастарды халықка таныстырып, олардың білім деңгейін көтеру болды, онда әлеуметтік мәселелер сөз етілді. Хабар арқылы жастар өміріне байланысты көзқарасын ашық айтуға мүмкіндік алды. "Бозбала мен бойжеткен" жастардың танысып, көңіл көтеріп, пікірлесетін ортасын қалыптастырды. Осылайша ойын-сауыққа негізделген хабардың біртіңдеп талантты жастарды аудиторияға таныстыруға, олардың дүниетанымын, ой-өрісін, білімін байқауға көбірек ойысты. Хабардың тақырыбы жастар үшін ең өзекті мәселелерді қозғады. Қазақ халқының тарихы, әдебиеті, мәдениеті, өнері, тілі, діні, патриотизм, қазақ жастарының ұлттық ой-өрісі, санасы, білімге құштарлығы, рухани дүние және байлық, қылмыс пен парақорлық, жұмыссыздық, қоғамдағы әлеуметтік теңсіздіктер, кәсіпкерлік, мал табу, сауда-саттық, қиындықка төзбей рухани азғындаған жастар т.б. көкейтесті, көлеңкелі мәселелердің көпшілігі осы хабарда қозғалды. 1997 жылы екінші жартысынан бастап "Бозбала мен бойжеткен" эфирге шығуын тоқтатты. Бағдарлама жургізушісі - Қ.Өскенбаев. Дереккөздер
Берелдің ақ мөлдір сулары

«Берелдің ақ мөлдір сулары» фильмі – "Қазақтелефильм" студиясының 3 бөлімді, түрлі-түсті қазақ-орыс тілдеріндегі фильм-портреті (1992) . Кинотүсірілім аса дарынды қаламгер Оралхан Бөкеевтің шығармашылық өмір жолы мен оның кіндік қаны тамған, табиғаты тамаша Алтай өлкесі туралы сыр шертеді. Мұнда жазушыға шабыт берген осы өңірдің, ойды өрге сүйрейтін тау-тастары мен ауасы, қою қарағай, шыршалы орман-тоғайлары киноны көркемдей түседі. Режиссер Ж. Таллай. Дереккөздер
Балқаш көлінің тaғдыры фильмі

“Балқаш көлінің тaғдыры” фильмі – "Қазақтелефильм" студиясының түрлі түсті, 4 бөлімді, қазақ-орыс тілдеріндегі деректі фильмі (1988). Онда түрлі саладағы өндірістік жұмыстардың табиғатқа зардапты әсері турасында мәселе көтеріледі. Жаңашылдық әрекеттердің табиғатпен үйлесімі ойластырылмағандықтан, қоршаған ортаға көптеген зиянды әсерлері бар екені көрсетіледі. 5 млн.нан астам тұрғын өмір сүріп жатқан Балқаш және бүкіл Іле бойы өңіріне тіршілік нәрін беретін өзен-көлдердің ластануы, түптеп келгенде, адамдардың өздеріне ауыртпалық тудыратының көріністік дәйектермен баян ететін фильмнің мән-маңызы әлі де жоғары. Режиссері - Ю.Дубровин, операторлары - Ю.Дубровин, Ю.Монашев. Дереккөздер
Бозторғай (фильм-концерт)

"Бозторғай" – "Қазақтелефильм" студиясының 2 бөлімді, орыс тіліндегі, түрлі түсті фильмконцерті (1979). Оған Жамбыл қаласы пионерлер үйінің көркем-өнерпаздар үйірмесі түсірілген. Балалардың орындауында КСРО халықтарының әндері мен билері беріледі. Реж.– Сон-и-Сон, операторы В.Шаталов. Дереккөздер
Әзіл-студио

"Әзіл–студио" – бұл әзіл–сықақтың ерекше түрі.. Аталмыш жоба қалжынға бір табан жақын ең көлемді жобалардың бірі. Қазақ теледидарында бұрын-соңды ойын-сауықтық, әзіл-сықақ негізінде құрылған мұндай жоба болған емес. Бұл алғашқы бастама болып табылады. Сонымен қатар бұл бағдарламаның өзге жобалардан басты ерекшелігі – ол жергілікті сценариистерінің қазақ тұрмысындағы қағытпа қалжыңдарын көңілді тапқырлар клубының өкілдерінің ойнауында. Және мұнын барлығы тек қазақ тілінде көрініс таппақ. Бағдарламаның тағы бір өзгешелігі – онда артистер тобын ұлттық "КВН" саңлақтары құрайтын болады. Жанры, формасы – скетч-шоу. Бағдарлама тақырыптары – барлық тақырып әзіл-қалжыңмен қамтылған. Тілі – қазақша. Ұзақтығы (хронометражы) – 28 минут Эфирдегі уақыты – дүйсенбі – жұма күндері сағат 10:00-де және 18:30-да, сенбі-жексенбі күндері сағат 19:00-де. Хабардың жиілігі – күнделікті. Редакцияның байланыс тел: – 8 (727) 315 31 31; ішкі тел: 41–38, 41–28. Электрондық адресі – "А– stndio@31.kz". Шығармашылық ұжым: жоба жетекшісі – Нұрлан Қоянбаев; редакторлары – Марат Әлібаев, Марат Оралғазин, Жұмабек Әділет, Рүстем Омаров, Нұрдәулет Шертім, Әділет Әбілов; режиссерлері – Айгүл Аксамбиева, Стас Булов; артистері – Гүлнәр Силбаева, Нұрбибігүл Егізова, Марат Әлібаев, Марат Оралғазин, Нұрдәулет Шертім, Нұржан Тұтов. Дереккөздер
Бейне (психология)

Бейне (психология) – 1) психологияда адамның өзін, басқа адамдарды, қоршаған ортаны, т.б. кеңістіктік болмысымен және уақыттың кезектестігімен біртұтас субъективті қабылдауы; 2) әдебиетте өмірді сөз өнері арқылы бейнелеп берудің құралы мен пішімі, эстет, қатегория. Бейне терминнің әртүрлі қырынан қаралуы өнердің даралық сипаты, құдіреті бейнеде. Fылымның бүгінгі даму сатысында бейне термині әртүрлі қырынан қаралады: *Философиялық ұғымдауылы *Психологиялық ұғымдауылы *Өнердегі ұғымдауылы Ең алдымен терминдер арасындағы шеқараны айырып алмай, олардың мәнін анықтамай, біз көркем бейненің, оның ішінде әдебиеттің табиғатын түсіне алмаймыз. Сондықтан бейненін жеке-жеке тармақтарын саралау шарт. Дереккөздер
Балқаш эталоны фильмі

«Балқаш эталоны» фильмі – "Қазақтелефильм" студиясының 2 бөлімді, қазақ тіліндегі, ақ-қара түсті деректі фильмі (1974). Фильмде Балқаш кен-металлургия комбинатының күнделікті жұмысы, тыныс-тіршілігі, комбинат флотаторлары көрсетіледі. Социалистік Еңбек Ерлері Н.Чекушина, Ж.Бейісовтердің еңбек жолдары туралы жанрлық сценалар да көрініс береді. Мартен цехы, мыс балқыту процестері, кешендегі қызу еңбек көріністері фильмде ұтымды ракурстармен бірлікте кадрға алынған. Режиссері - С.Заваруев, операторы – Д.Гильманов. Дереккөздер
Өлмесхан Болатбеков

Өлмесхан Болатбеков (11.6.1960. Қызылорда облысы, Жаңақорған ауданы, Ақүйік ауылы) – журналист, қоғам қайраткері. ҚазМУ-ді бітірген (1983). Еңбек жолын Жаңақорған ауданы су шаруашылығы басқармасының слесарі қызметінен бастаған. 1983-98 жылдары Жаңақорған аудандық "Коммунизм жолы" газетінің әдеби қызметкері, Жаңақорған ауданы комсомол комитетінің II хатшысы, партия комитетінің насихат және үгіт бөлімінің нұсқаушысы, саяси ағарту кабинетінің меңгерушісі, бөлім меңгерушісі, ауданы "Білім" қоғамының жауапты хатшысы, Жаңақорған ауданы кеңесінің аппарат басшысы, ауданы киноландыру жүйесінің директоры, баспахана директоры, "Жаңақорған тынысы" газетінің редакторы. 1998 жылы шілде-караша айларында облыс әкімінің ішкі саясат бөлімінің бастығы, 1998-2004 жылдары Қызылорда қаласы әкімінің орынбасары, 2004-2006 жылдары "Мемлекеттік қызметшілерді және бюджеттік сала қызметкерлерін қайта даярлау және олардың біліктілігін арттыру" өңірлік орталығының басшысы қызметтерінде болды. 2006 жылдың қыркүйегінен "Hұp Отан" ХДП Қызылорда облысы филиалы Төрағасының Бірінші орынбасары, Сыбайлас жемкорлыққа қарсы курес жөніндегі облысы Кеңес төрағасы. 2009 жылы "Hұp Отан" Халықтық Демократиялық партиясының 10 жылдық мерейтойына арналған ""Hұp Отан"елдің тұғыры" және қазақ ауылының өсіп-өркендеуі, ауылға перзенттік парыз бағытындағы "Жусанды даланың жұпар иісі" кітаптарының авторы. Дереккөздер
Бейне жасау

Бейне жасау – оқиғаны суреттеудің негізгі тәсілі. Әңгіме оқиғасы мен кейіпкерін сипаттайтын дәл, айшықты, бейнелі сөздерді талғай білу керек. Сонымен қатар аудиторияның жас ерекшелігі, сөйленген сөзді ұғу ерекшелігі ескеріліп отырады. Баланың сөйленген сөзді ұғу қабілетін асыра бағаламау керек. Сондай-ақ баланың сөздігінде актив болып кеткен сөз бен сөз тіркесін де ылғи қайталай беруге болмайды. К.Чуковский жас ақындарға: ..."Тек балаға ғана бейімделіп коймай, оларды да өздеріңе, өздеріңнің ағалық сезімдері мен ойларынан хабардар етіп жақын тартындар. ...Біз поэтикалық форманы аз-аздан... біртіндеп қана күрделендіріп, балдырғандарды ұлы ақын түсінуге жетектеуге міндеттіміз", дегенді. Дереккөздер
Сахитжан Бермағанбетов

Сахитжан Бермағанбетов - (1982 жылы Қызылорда облысы Арал ауданы Қарақұм ауылында — 2008 жылы Қызылорда қаласы) теле-журналист. Қоркыт Ата атындағы Қызылорда мемлекеттік университетін бітірген (2004 жылы) . Студент кезінен бастап қалалық "Қоғамдық теледидар" арнасында редактор, хабарлардың авторы мен жүргізушісі, "Қазақстан Қызылорда" телеарнасында редактор қызметін атқарып, осы арнанын "Түйін" ақпаратты сараптау бағдарламасын жүргізді (2007 жылы), облыс әкімінің баспасөз хатшысы, баспасөз орталығының жетекшісі болды (2007 жылы). Жас та болса өзінің өткір тілімен, батылдығымен ұшқыр ойлы журналист екенін көрсете білген С.Бермағанбетов халықтың сүйікті ұлына айналды. Бірнеше рет облыстық, республикалық деңгейдегі телебайқаулардың жеңімпазы болды. Ол небәрі 24 жасында тікұшақ апатынан қаза тапты (2008 жылы). Дереккөздер
Бейне және дыбыс жазбасын өшіру

Бейне және дыбыс жазбасын өшіру – бейнетаспаны бейнемагнитофонның өшіруші бастиегі арқылы өткізу жолымен жүргізіледі. Нәтижесінде оның магнитсізденуі, яғни бұрын жазылған дыбыс және бейнелерден тазаруы болып өтеді. Дереккөздер
Болашақ бағдарламасы

"Болашақ" – Қызылорда қаласындағы қоғамдық теледидардың балалар мен жасөспірімдерге арналған бағдарламасы . Әр аптаның бейсенбі күні 25 мин. бойы эфирге шығатын циклді әзірлеушілер мектеп оқушылары мен студенттердің өздері. Журналист Fалымжан Бейімбет жетекшілік ететін бағдарламада балалар бақшасынан бастап, Жоғары Оқу орнына дейінгі жастардың тіршілігі, зәру мәселелері қамтылады. Дереккөздер []
Балқаш фильмі

«Балқаш» фильмі – "Қазақтелефильм" студиясының түрлі түсті, 2 бөлімді, орыс тіліндегі деректі фильмі (1979). Фильм арқауы Октябрьдің 50 жылдығы атындағы Балқаш тау-кен комбинаты Кадрларда: өндіріс орнының цехтары, кеніштегі сан алуан техниқалардың жұмыс сәттері. Сонымен қатар, Балқаш маңындағы дала келбеті, Балқаш көлі, Балқаш қаласы және оның тұрғындарының еңбек үстіндегі, демалыс кезіндегі тіршілік - тынысы көрініс береді. Режиссері – В.Задвицкий, операторы – В.Максимов. Дереккөздер
Әй-керім

"Әй-керім" –"Әй-керім" бағдарламасының (31 арна) негізгі мақсаты – әйелдердің қоғамдағы орны..Қоғамдағы әйел ананың беделін көтеріп, тарихтың қандай да бір қиын–қыстау кезеңіндегі қазақ әйелі атқарған орасан зор істер жас ұрпаққа қашанда үлгі. Қыз бала шыр етіп өмірге келгеннен отбасын құрып, от анасы болғанға дейін оның тәрбиесіне айрықша мән берілуі тиіс. Жалпы қазақ қызының тарихи бейнесінен бастап, бүгінгі замандағы атқарып отырған келелі істері де тәрбие құралы. Қазақ қызының бойындағы ерекше қасиеттерінен қазіргі заманның талаптарына сай бола отырып, қазақ елінің атын шығарып, даңқын көтеpiп жүрген жандар хабардын кейіпкерлері. Қарапайым ғана қазақ әйеліне тән мінезбен қоғамның дамуына үлес қосып отырған аналарымыз қаншама. Авторы – Фатима Бегенбаева. Дереккөздер
Болашақ және болжам

"Болашақ және болжам" – айына 2 рет шығатын қазақ және орыс тілдеріндегі жоба. Қазақстанның әлемдік өркениеттегі орны, бағыты, халықтық тұрмыс-күйі, мемлекеттің әлемдік нарықтағы орның анықтау үшін ұстанатын басым бағыттары айқындалып, әнгіме өзегіне айналады. Ұзактығы-30 мин. Дереккөздер
Дина Букаева

Дина Букаева (30.5.1963. Өзбекстан. Ферғана қаласы) - тележурналист.. Алматы шет тілдер педагогикалық институтын (1985), ҚазМУ-дың (1988), 1992 жылы "The Voice Of America" - "Америка дауысы" (Вашингтон) радиостанциясында журналистерге арналған курсын бітірген. 2005 жылы Каир университетінде бұқаралық коммуникация факультетінде сынақтан өткен. Еңбек жолын 1985 жылы Қазақ теледидарында редакторлықтан бастаған. 1990 жылы аға редактор, "Azia Dauysy" Халықаралық конкурсының халықаралық байланыстар жөніндегі бас маманы, 1991-94 жылдары телекомментатор, жастарға арналған бағдарламалардың авторы және жүргізушісі. Қазақ телеарнасындағы тұңғыш рет эфирге шыққан халықаралық бағдарламалардың аудармашысы әрі редакторы (1994). 1994-96 жылдары "Акбар" Халықаралық журналистер орталығының бас редакторы, USAID қоғамдық жобасының байланыс менеджері. 1996 жылы БҰҰ-ы өкілдігінің Қоғамдық ақпараттар департаментінде директордың көмекшісі. 1998 жылы "Хабар" агенттігінде Халықаралық ақпараттық дирекциясы (ХАД) ақпараттық бағдарламалардың жетекшісі, аға редактор, халықаралық жаңалықтардың жүргізушісі. Ағылшын тіліндегі "Khabai Weekly Review" апталық ақпараттық бағдарламасында бас редактор, "Caspionef" спутниктік телеарнасының ағылшындық таралымының продюссері, ХАД-тың халықаралық шолушысы, "Көзқарас" ток шоуының жүргізушісі. 2009 жылы "Хабар" агенттігі тілшілер қосынының бөлім меңгерушісі (шеф-редактор). 2006 жылы XXI ғасырдың танымал әйелдері" ("Great Women of the 21st Century") энциклопедиясына қосқан үлесі үшін Америка биография институтының жүлдесіне ие. Ол сонымен қатар көптеген телевизиялық деректі фильмдер мен Asiavision және "The Associated Press" дүниежүзілік ақпараттық агенттігінің халықаралық тақырыптағы сараптамалық материалдарының авторы. Тікелей халықаралық спорт жарыстарының телевизиялық трансляциясының комментаторы. Дереккөздер
Бұқаралық ақпарат құралдарын қайта құру кезеңіндегі ерекшеліктері

Бұқаралық ақпарат құралдарын қайта құру кезеңіндегі ерекшеліктері – жариялылық, пікірлер плюрализмі, мәселені өткір қоюы және кемшіліктерге сын тағып, өмірде бар жетістік, қарама-қайшылықтарымен көрсете білуі. Дереккөздер
Социал Әйтенов

Социал Әйтенов (16.01. 1946 жыл. Павлодар облысы Аксу ауданы, Құркөл ауылы) – тележурналист..ҚазМУ–ді бітірген (1969 жыл). Орта мектептен кейін ауылда мұғалім, Май ауданындағы "Шамшырақ –"Маяк" газетінде тілші болды. 1971 жылы облыстық "Кызыл ту" газетінде тілші, аға тілші, бөлім меңгерушісі, 1985 жылы Павлодар облысы телерадиохабарларын тарту комитетінде редактор, аға редактор, жауапты шығарушы, бас редактор болды. 2005 жылы "Қазақстан" РТРК АҚ "Қазақстан–Павлодар" облысы филалы директорының орынбасары – бас редактор. Әр жылдары қайта құрудың ауыртпалығына төтеп берген ауыл еңбеккерлері жайлы "Қиын шақта-бір сапта", "Шалғайдағы ауылдар", ядролық қарудың сынағынан зардап шеккен жерлестерінің ашық пікір айтып, ажал уын сепкен полигонның жабылуы туралы "Ауылым полигонның іргесінде", ел-жер, тіл, дін, діл тарихы жайлы "Таным" бағдарламаларын үзбей эфирге шығарды. КСРО және Қазақ ССР Телевидение және радиохабарларын тарату жөніндегі Мемлекетік комитеттердің, ҚР Мәдениет министрінің Құрмет грамоталарымен, Қазақстан Журналистер одағының дипломымен, Павлодар облысы мәслихатының Грамотасымен марапатталған. Сұлтанмахмұт Торайғыров атындағы Павлодар мемлекетік университеті журналистика кафедрасының аға оқытушысы, жастар тәлімгері. Үш мәрте облыстық Журналистер одағы сыйлығының лауреаты атанды. ҚР мәдениет қайраткері (2009 жыл). Дереккөздер